KOMISIJOS REGLAMENTAS (EB) Nr. 747/2008
2008 m. liepos 30 d.
iš dalies keičiantis 2007 m. birželio 20 d. Europos Parlamento ir Tarybos reglamento (EB) Nr. 716/2007 dėl Bendrijos statistikos apie su užsieniu susijusių įmonių struktūrą ir veiklą nuostatas, susijusias su rodiklių apibrėžtimis ir NACE 2 red. įgyvendinimu
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. birželio 20 d. Europos Parlamento ir Tarybos reglamentą (EB) Nr. 716/2007 dėl Bendrijos statistikos apie su užsieniu susijusių įmonių struktūrą ir veiklą (1), ypač į jo 9 straipsnio 2 dalies a punktą,
kadangi:
(1)
Reglamentu (EB) Nr. 716/2007 nustatyta bendra Bendrijos statistikos apie su užsieniu susijusių įmonių struktūrą ir veiklą sistemingo rengimo sistema.
(2)
Būtina prie bendro su užsieniu susijusių įmonių vidaus statistikos modulio pritaikyti rodiklių apie mokslinių tyrimų ir technologinės plėtros kintamuosius apibrėžtis.
(3)
Priėmus 2006 m. gruodžio 20 d. Europos Parlamento ir Tarybos reglamentą (EB) Nr. 1893/2006, nustatantį statistinį ekonominės veiklos rūšių klasifikatorių NACE 2 red. (2), taip pat būtina tikslinti veiklos rūšių suskirstymo lygmenis.
(4)
Todėl reikėtų atitinkamai iš dalies pakeisti Reglamentą (EB) Nr. 716/2007.
(5)
Šiame reglamente nustatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 716/2007 iš dalies keičiamas taip:
1.
I priedo 2 skirsnis pakeičiamas šio reglamento I priedo tekstu.
2.
III priedo veiklos rūšių suskirstymo 1-ojo ir 2-ojo lygių lentelė pakeičiama šio reglamento II priedo lentele.
3.
III priedo veiklos rūšių suskirstymo 3-ojo lygio lentelė pakeičiama šio reglamento III priedo lentele.
2 straipsnis
Valstybės narės taiko Reglamento (EB) Nr. 716/2007 III priedą su pakeitimais, padarytais šiuo reglamentu:
-
dėl 1-ojo ir 2-ojo lygių nuo 2010 m. sausio 1 d. (2010 ataskaitiniams metams ir vėlesniems metams),
-
dėl 3-ojo lygio nuo 2008 m. sausio 1 d. (2008 ataskaitiniams metams ir vėlesniems metams).
3 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 30 d.